હાલમાં આ એપ આઈફોન અને એન્ડ્રોઇડ બન્ને પ્રકારના ફોન પર કામ કરે છે. એપ રોજિંદા જીવન સાથે જોડાયેલી માહિતી આપે છે, જે ઈ-મેઈલ, કેલેન્ડર અને સોશિયલ નેટવર્ક સાઇટ પર આધારિત હોય છે. આને લીધે કોઈને પોતાના જુદા જુદા કામ માટે જુદી જુદી એપની જરૂર પડતી નથી. EasilyDoનો ઉપયોગ કરનારા પોતાના કામ સાથે સંબંધિત વિગતોથી વાકેફ રહે છે. આ એપ મોબાઇલ સ્ટોર પર સરળતાથી ઉપલબ્ધ છે અને વ્યક્તિ ત્યાં જઈને પોતાના ફોનમાં અપલોડ કરી શકે છે. હેતલના જણાવ્યા અનુસાર EasilyDoની શરૂઆત કરી હતી ત્યારે વિચાર્યું નહોતું કે કોઈ ગ્રાહક આ કોન્સેપ્ટને સરળતાથી સમજી શકશે, પરંતુ ધીમે ધીમે આવેલા પરિવર્તનથી આજે દુનિયાના અનેક દેશોમાં આ ટોચની એપ છે. જોકે, કેટલા લોકો આ એપનો ઉપયોગ કરે છે, તેનો ખુલાસો કંપનીએ કર્યો નથી, પરંતુ તેમનું કહેવું છે કે તેમણે 48 મિલિયન ટાસ્ક પૂરા કરી લીધા છે. તેમને વિશ્વાસ છે કે એક દિવસ દરેક સ્માર્ટફોનમાં તેમની આ એપ હશે. હેતલનું કહેવું છે કે EasilyDo આ ક્ષેત્રમાં લીડર છે અને તેઓ વધુ ને વધુ લોકોને આમાં જોડીને તેમની મદદ કરવા માગે છે.